Hirtshals har i dag været proppet til randen med veteranbiler. At det er så mange biler med til træffet i netop Hirtshals, er ingen tilfældighed. For ved flere andre veteranbilstræf, skal deltagerne betale et gebyr for at være med, men i Hirtshals har de valgt den modsatte strategi. Her får ejerne af veteranbilerne en godtepose. - Der er et par gode tilbud deri. Og så er der også et gavekort på 70 kroner til spisesteder og en billet til Nordsø Centret, som folk kan køre ud og udnytte, siger Claus Neve Olsen, der er udvalgsmedlem i Hirtshals Veterantræf. Træffet gavner handelslivet Men det er ikke uden bagtanke, at man i Hirtshals giver kunderne en godtepose. - De kunder gør jo også noget for handelslivet, ved de kommer hertil og trækker folk med her til, lyder det fra udvalgsformanden. Det er anden gang, at Hirtshals Veterantræf afholdes, og det er planen, at det skal være en fast tradition. Og til den gode stemning var der selvfølgelig også livemusik.

Referat:
200 veteranbiler holdt i dag på den 300 meter lange gågade i Hirtshals til årets veterantræf.